wickkiey/tamil-wikipedia-chunked huggingface dataset:
# தனிப்பட்ட வாழ்க்கை

**தனிப்பட்ட வாழ்க்கை** *(personal life)* என்பது ஒரு தனிநபரின் வாழ்க்கையின் போக்கு ஆகும். குறிப்பாக ஒரு தனிநபரின் அடையாளத்திற்குப் பங்களிக்கும் தனிப்பட்ட விருப்பங்களின் தொகுப்பு ஆகும்.  
பண்டைய காலத்தில், வேட்டை-திரட்டல் வாழ்க்கை முறைமைக்கு அப்பால் அமைந்த முன்னைப் புத்தியல் காலங்களில் பெரும்பாலான மக்களின் நேரம் உணவும் தங்குமிடம் போன்ற தேவைகளை நிறைவு செய்ய வேண்டி, வாழ்தகு வேளாண்மை வாழ்க்கையிலேயே கழிந்தது. ஓய்வு நேரம் மிக அருகியே கிடைத்தது. மேலும் அதிக பொழுதுபோக்கும் இல்லை.
மக்கள் சமூகத்தில் தங்கள் சமூகத்தில் அவர்கள் வகித்த பாத்திரத்தை வைத்து அடையாளம் காணப்பட்டனர். தனிப்பட்ட விருப்பத்தின்படி இல்லாமல் தேவையின் அடிப்படையில் வேலைகளில் ஈடுபட்டனர். அத்தகைய சமூகங்களில் தனிப்பட்ட வாழ்க்கை அரிதாகவே இருந்தது.  
*தனிப்பட்ட வாழ்க்கை* எனும் புதிய கண்ணோட்டம் புத்தியற் கால மேற்கத்திய வாழ்க்கையின் நீட்சியே ஆகும். தற்கால மக்கள் தம் அன்றாடப் பணிகளில் இருந்து தனியரின் தனிப்பட்ட வாழ்க்கையைத் தனிப்படுத்தி பணிக்கும் வாழ்க்கைக்குமான சமனிலையைப் பேண விழைகின்றனர்.  
வேலைக்கு வெளியே தனியொருவரின் தேர்வுகளும் முன்னுரிமைகளும் அவரின் தனிப்பட்ட வாழ்க்கையை வரையறுக்கின்றன. இதில் விளையாட்டு தேர்வு, ப்ண்பாட்டு ஆர்வங்கள், உடைப்பாணி, நண்பர்கள் தேர்வு, வாழ்க்கைத் துணை தேர்வு போன்ன்றனவும் உள்ளடங்கும். குறிப்பாக, தன் ஓய்வு நேரத்தில் மேற்கொள்ளும் செயல்பாடுகள் ஒருவரின் தனிப்பட்ட வாழ்க்கையை வரையறுக்கின்றன. காட்டாக, ஓர் அமெரிக்கனுக்கு அன்றாடம் ஐந்து மணி நேர ஓய்வு கிடைக்கிறது. இதில் அவர் பாதி நேரத்தைத் தொலைக்காட்சி பார்க்க செலவிடுகிறார். சமயவாதிகள், அறவியலாளர்கள், ஆளுமை வளர்ச்சி குருக்கள், தனியர் வாழ்க்கையைக் கட்டுபடுத்தவும் கையாளவும் கற்றுத் தர முற்றுகையிடுகின்றனர்.  
அமெரிக்கா, கனடா போன்ற நாடுகளில் தகவல் தனிமையிலும் முடிவெடுக்கும் தனித்தன்மையிலும் தனிமையைப் பெரிதும் போற்றி மதிக்கின்றனர்; அவர்கள் ஒருவரின் தனிப்பட்ட வாழ்க்கை சார்ந்த மிக அணுக்கமான விவரங்களைப் பொறுத்தவரையில் மற்றவர்களின் கட்டுபாடு ஏதும் இல்லாமல் விடுதலையாகத் தனித்திருக்க விடப்படும் உரிமையை எதிர்பார்க்கின்றனர் .
# தனிப்பட்ட வாழ்க்கை

## ஓய்வுச் செயல்பாடுகள்

தனியர் ஒருவர் தன் ஓய்வு நேரத்தில் ஈடுபடும் செயல்பாடுகளே அவரது தனிப்பாட்ட வாழ்க்கையில் பெரும்பங்கு வகிக்கிறது. பொதுவாக, ஓய்வு நேரச் செயல்பாடுகளை வினையாற்றாத அமைதியானதாகவும் உடல், மன உழைப்பைக் கோரும் செயல்முனைப்புடையதாகவும் வகைபடுத்தலாம்.  
தொலைக்காட்சி பார்த்தலும் இசை கேட்டலும் விளையாட்டு அரங்கு நிகழ்ச்சிகளைப் பார்த்தலும் திரைப்பட அரங்கு சென்று படம்பார்த்தலும் வினைகோராத அமைதியான தனிப்பட்ட வாழ்க்கையாகும். இவற்றில் தனியர் முயற்சி ஏதுமின்றிப் பொழுது போக்குகிறார்.  
நடத்தல், ஓடல், மிதிவண்டி ஓட்டுதல், பூப்பந்து, காற்பந்து, சதுரங்கம், எழுதுதல் ஆகிய உடல், மன ஆற்றல்களைச் செலவிடும் செயல்பாடுகள் முனைப்பானவை ஆகும்.  
ஐக்கிய அமெரிக்க 2007 ஆம் ஆண்டு ஓய்வு நேரப் பயன்பாட்டுப் புள்ளிவிவரப்படி, சராசரியாக 15 அகவையினர் தம் ஓய்வு நேரத்தில் 4.9 மணிநேரத்தைப் பயன்படுத்துகின்றனர். இதில்யாட்டிலும் உஅடற்பயிற்சியிலும்2.6 மணி நேரம் தொலைக்காட்சி பார்க்கின்றனர். 19 மணித்துளிகள் விளையாட்டிலும் உடற்பயிற்சியிலும் முனைப்பாகப் பங்கேற்கின்றனர்.
# வட அமெரிக்காவின் வரலாறு

ஒரு ஒருங்கிணைந்த செயற்கைக்கோள் புகைப்படம்]]
**வட அமெரிக்காவின் வரலாறு**, வட அமெரிக்க கண்டத்தின் மக்களுடைய கடந்தகால முன்னேற்றங்களைக் கொண்டுள்ளது.40,000 முதல் 17,000 ஆண்டுகளுக்கு முன்னர் பெரிங் கடலைக் கடந்து மக்கள் குடியேறியபோது இக்கண்டம் முதன்முதலாக ஒரு மனித வாழ்விடம் ஆனதாகப் பரவலாக நம்பப்பட்டது.சமீபத்திய கண்டுபிடிப்புகள் அந்த மதிப்பீட்டை குறைந்தபட்சம் 90,000 ஆண்டுகளுக்கு முன்னது எனக்கூறுகின்றன.இருந்தாலும், குடியேறியவர்கள் தொலைதூர வடக்கிலுள்ள இனுவிட்டுகளிலிருந்து தெற்கில் உள்ள மாயன்கள் மற்றும் அசுதெக்குகள் வரை கண்டத்தின் பல இடங்களில் குடியேறினர்.இந்த தனிமைப்படுத்தப்பட்ட சமூகங்கள் ஒவ்வொன்றும் தங்கள் தனித்துவமான வாழ்க்கையையும் கலாச்சாரங்களையும் அபிவிருத்தி செய்தன.அத்திலாந்திக்குப் பெருங்கடல் தாண்டி ஐரோப்பா, ஆசியா முழுவதும்இருந்த பரந்த வர்த்தக மற்றும் நாகரிகங்களின் மோதல்களுடன் ஒப்பிடுகையில் இக்கண்டத்தில் ஒருவருக்கு ஒருவருடனான தொடர்பு ஒருவரையறைக்குள் தான் இருந்தது.
# கிழக்கு ஆசியாவின் வரலாறு

கிழக்கு ஆசியாவின் வரலாறு என்பது கிழக்கு ஆசியா என அறியப்படும் ஆசியக் கண்டத்தின் கிழக்கத்திய பிராந்தியத்தில் வாழ்ந்த மக்களின் வரலாற்றுக்கு முந்தைய காலம் முதல் தற்காலம் வரை உள்ள வரலாறு ஆகும்.இப்பகுதி சீனா, ஜப்பான் மற்றும் கொரியாவின் பண்டைய நாகரிகங்கள் தோன்றி வளர்ந்த இடமாகும்.  
வரலாற்றுக்கு முந்தைய காலத்தில், ஓமோ இரெக்டசு கிழக்கு மற்றும் தென்கிழக்கு ஆசியாவில் 18 இலட்சம் முதல் 40,000 ஆண்டுகளுக்கு முன்பு வாழ்ந்தனர். இவர்கள்இந்தோனேசியாவில் 2,00,000 ஆண்டுகளுக்கு முன்பு வரை வாழ்ந்து இருக்கலாம். இவர்கள்முதன்முதலில்தீ மற்றும் உணவை சமைக்க தெரிந்தவர்களாக இருந்திருக்கலாம்.
# ஓசியானியாவின் வரலாறு

போர் நடனம், நியூசிலாந்து, ஏறத்தாழ கி.பி. 1850.]]
ஓவியம் 1852 ஆம் ஆண்டில் ஜே. ஜி. பார்பி டூ போக்கெஜ் வரைந்தது. பொலினீசியா, மைக்குரோனீசியா, மெலனீசியா மற்றும் மலேசியாவின் பகுதிகள் அடங்கும்.]]
ஓசியானியாவின் வரலாறு ஆத்திரேலியா, நியூசிலாந்து, பப்புவா நியூ கினி, பிஜி மற்றும் பிற பசிபிக் தீவு நாடுகளின் வரலாற்றை உள்ளடக்கியதாகும்.
# ஓசியானியாவின் வரலாறு

## வரலாற்றுக்கு முந்தைய காலம்

### பொலினீசியா கோட்பாடுகள்

பொலினீசிய மக்கள் கடல் தாண்டி குடியேறிய ஆசுதிரோனேசிய மக்களின் வழித்தோன்றல்களாகக் கருதப்படுகின்றனர். ஆரம்பத்தில் தாய்வானில் மற்றும் இறுதியில் மலேசிய தீபகற்பத்தில், இவர்களின் மொழியின் தோற்றம் ஏற்பட்டதாகக் கருதப்படுகிறது. கி.மு. 3000 மற்றும் கி.மு. 1000 இடையே ஆசுதிரோனேசிய மொழிகளின் பேச்சாளர்கள் தைவானில் இருந்து தீவு தென் கிழக்கு ஆசியாவிற்குப் பரவத் தொடங்கினர். இதற்கு முன் இவர்கள் சுமார் 8,000 ஆண்டுகளுக்கு முன்பு தெற்கு சீனாவிலிருந்து மேற்கு மைக்குரோனீசியாவின் விளிம்புகளுக்கு வந்தனர். அங்கிருந்து பின் மெலனீசியாவிற்கு சென்றனர். எனினும் இவர்கள் சீனா மற்றும் தைவான் மக்களில் பெரும்பாலானோரான ஹான் சீனர்களிடமிருந்து வேறுபடுகிறார்கள்.
# அருண் ஆறு (சீனா - நேபாளம்)

**அருண் ஆறு** (*Arun River (நேபாளி: अरुण नदी*); நேபாளத்தில் அமைந்துள்ள கோசி அல்லது சப்த கோசி ஆற்றின் ஒரு பகுதியான இது, எல்லை கடந்து பாயும் ஆறாகும். சீனாவின் திபெத் தன்னாட்சிப் பிராந்தியத்தில் உருவாகும் இந்த அருண் ஆற்றை, அப்பகுதியில் **புங் சு** அல்லது **பம்-சு** (*Phung Chu or Bum-chu*) என அழைக்கப்படுகிறது.
# அருண் ஆறு (சீனா - நேபாளம்)

## பெயர்

திபெத்தில் இந்த ஆற்றை "பம் - சு" (*Bum-chu*) என அழைக்கப்படுகிறது, இது **புங் சு** (*Phung Chu*) அல்லது சீன மொழியிலிருந்து "பெங் குவா", அல்லது (*Peng Qu or Pumqu*) பும்குவிலிருந்து ஒலிபெயர்ப்பு செய்யப்படுகிறது. சீனாவிற்குள் உள்ள உலகின் 14 ஆவது உயரமான சிசாபங்மா பனிமலைப் பகுதியிலிருந்து வரும் "மென் கியுன்" அல்லது "மொய்ன்க்யுன்" (*Men Qu or Moinqu*) எனும் உயர்ந்த உப ஆறாக வரும் இது, நேபாளத்திற்கு வந்தவுடன் அருண் ஆறாக பெயர்மாற்றம் பெறுகிறது.
# அருண் ஆறு (சீனா - நேபாளம்)

## திபெத்

திபெத்தியப் பெயரான பும்-சு (*Bum-chu*), ஒரு பானையில் உள்ள நீர் அளவிலிருந்து, வரும் ஆண்டின் தெய்வீக அல்லது புனிதமான, எதிர்பார்ப்புகளுக்கு முயற்சிக்கும் ஒரு சமய விழாவைக் குறிக்கிறது, சு "*chu*" என்பது "நீர்" என்ற திபெத்திய வார்த்தையாகும். திபெத்தியிலுள்ள நிலாம் மாகாணத்தில் (*Nyalam County*) உள்ள குட்சோ (*Gutso*) அருகே உருவாகும் இந்த மென் - சு ஆறு (*Men-chu*) சுமார் 17 கிலோமீட்டர் (11 மைல்) கீழ்நோக்கி சென்று இணைகிறது. திங்ரி மாகாணத்தின்(*Tingri county*) மேல் பகுதிகளை அடைந்து ஆக்கிரமித்த பம்-கு, பக்கவாட்டு பள்ளத்தாக்கில், அதன் துணை ஆறுகளை உருவாக்கப்படுகிறது. இதில் முதன்மையானது லோலோ-சு (*Lolo-chu*), ஷெல்-சு (*Shel-chu*), ராங்க்பூ-சு (*Rongpu-chu*), ட்ராகர்-சு (*Trakar-chu*), கர்தா-சு (*Kharda-chu*), ரா-சு சாங்போ (*Ra-chu Tsangpo*), மற்றும் லாங்க்கார் க்யூ-சு (*Langkor Gya-chu*). அருண் ஆறு எனப்படும் இந்த பம் - சு ஆற்றை சந்திக்கக்கூடிய மற்றொரு ஆறு, ட்ராகர் - சு ஆறு ஆகும். மேலும் கர்தா (*Kharda*) நகரத்தை கடந்த செல்லும் இந்த ஆறு, எவரெசுட்டுவின் கிழக்கு முகத்திலுள்ள "காங்க்ஜங்" (*Khangzhung*) என்னுமிடத்தை நுழைவாயிலாக கொண்டுள்ளது. நேபாளத்தின் மக்காலு மற்றும் கஞ்சஞ்சங்கா மலைப் பகுதிகளுக்கு நடுவே நேரடியாக இமயமலைகளின் முக்கிய சங்கிலியால் திரட்டப்பட்டிருக்கும் அதன் சக்தி, அதன் தெற்கேந்திராவின் தெற்கே செல்கிறது. மேலும் இந்த ஆற்றின் உயரம் சுமார் 3,500 மீட்டர் (11,500 அடி) எல்லை வரை இருப்பதால், மக்காலு மற்றும் கஞ்சஞ்சங்கா மலை என இரண்டும் சுமார் 8,500 மீட்டர் (27,900 அடி), பள்ளத்தாக்கில் உள்ளது. இது உலகின் ஆழமான ஒன்றாக சுமார் 5,000 மீட்டர் (16,000 அடி) ஆழத்தில் உள்ளது.
# அருண் ஆறு (சீனா - நேபாளம்)

## கோசி ஆறு அமைப்பு

கங்கை ஆற்றின் மிகப்பெரிய துணை ஆறான, கோசி, அல்லது சப்த கோசி எனும் ஆறு கிழக்கு நேபாளத்தின் வடிகாலாக உள்ளது. மேலும் இந்த ஆறு மத்தியகிழக்கு நேபாளத்தில் ஒன்றாக இணைந்து ஏழு ஆறுகள் இருப்பதால் சப்த கோசி எனப்படுகிறது.(*சப்த என்ற வடமொழி சொல்லுக்கு, தமிழில் ஏழு என்று பொருள்*)
# பொததாங் அடுக்குத் தூபி

**பொததாங் அடுக்குத் தூபி** மியான்மரில் உள்ள யாங்கன் நகரில், ஆற்றங்கரை அருகில் அமைந்துள்ள பிரபலமான பெளத்த ஆலயம். பொதாதங் என்றும் அழைக்கப்படுகிறது. பொததாங் என்றால் ஆயிரம் வீரர்கள் என்பது பொருளாகும். இந்தத் தூபி 2500 ஆண்டுகளுக்கு முன்னர் மோன் இனத்தவரால் சவேடகன் அடுக்குத் தூபி அமைக்கப்பட்ட அதே காலத்தில் அமைக்கப்பட்டது. இந்தத் தூபி மோன் மொழியில் கயிக்-டி-அட் என அறியப்படுகிறது. தூபியின் உள்ளே வெற்றிடமாக உள்ளது மேலும் கெளதம் புத்தரின் புனித முடிகள் இங்கு இருப்பதால் புனிதத் தலமாகவும் உள்ளது.  
இரண்டாம் உலகப் போரின் போது இந்த பொததாங் தூபி முழுவதுமாக அழிக்கப்பட்டது. போருக்கு பின்னர் மீண்டும் உருவாக்கப்பட்டது.
# பொததாங் அடுக்குத் தூபி

## வரலாறு

பர்மிய பாரம்பரியத்தின் கூற்றுப்படி, இந்த இடத்தில் உள்ள ஒரு மலை மீது, ஈராயிரத்து ஐநூறு ஆண்டுகளுக்கு முன் இந்தியாவில் இருந்து கொண்டுவரப்பட்ட புத்தரின் சிலையை வரவேற்பதற்காக ஆயிரம் ஆயிரம் இராணுவ வீரர்கள், தற்போது தூபி உள்ள இடத்தில் அணிவகுத்து புத்தரின் சிலைக்கு மரியாதை செய்தனர். தூபிக் கட்டிடத்தின் பண்டைய வரலாற்றைப் பற்றிய ஒரு புத்தகம் பௌத்த மன்னர் சிஹாதிபா தனது அமைச்சர்களில் ஒருவரிடம் புத்தரின் முடியும் மற்றும் சிலைகளும் கொடுத்தார். அந்த அமைச்சர், அவரது நற்குணத்திற்கும் விசுவாசத்திற்கும் புகழ்பெற்றவர். அவர் ஒரு புகழ்பெற்ற மதத் தலைவரிடம் ஆலோசனைப் பெற்றார். அந்த மதகுருவின் ஆலோசனைப்படி, சவேடகன் அடுக்குத் தூபி இருந்து சுமார் ஆயிரம் டார்ஸ் (7,000 முழம் - சுமார் 10000 அடிகள்) தொலைவில், தென்கிழக்குத் திசையில் புனிதமான புத்தரின் நினைவுச்சின்னங்களை தற்போது இருக்கும் இடத்தில் வைக்கப்பட்டு
பொததாங் தூபி எழுப்பப்பட்டது.
# பொததாங் அடுக்குத் தூபி

## வரலாறு

### இரண்டாம் உலகப் போர்

நவம்பர் 8, 1943 அன்று RAF யாங்கன் அருகில் குண்டுகளை வீசி தாக்குதலில் ஈடுபட்ட போது தூபி முற்றிலும் அழிக்கப்பட்டது, தூபி *இடிந்து சிதைந்து* காணப்பட்டது.
# பொததாங் அடுக்குத் தூபி

## வரலாறு

### மறுசீரமைப்பு

4 சனவரி 1948 ஆம் ஆண்டு இங்கிலாந்து நாட்டிலிருந்து மியான்மர் சுதந்திரம் பெற்ற நாளில் தூபி மறுசீரமைப்பு பணிகள் தொடங்கியது: அப்போது செய்யப்பட்ட அகழ்வாராய்ச்சியின் ஒரு பகுதியாக, ஒரு இரகசிய அறை 20' x 20' அளவிலும் மற்றும் 6 அடி உயரத்திற்கும் கண்டுபிடிக்கப்பட்டது. அந்த அறை பார்ப்பதற்கு ஒரு பானையை தலை கீழாக கவிழ்த்து வைத்தது போன்று இருந்தது. இந்த புதையல் அறையின் மிக மையத்தில் 23 அங்குலம் விட்டம் மற்றும் 39 அங்குலம் உயரமும் கொண்ட ஒரு தூபி வடிவத்தில் ஒரு அற்புதமான கல்லால் ஆன கலசம் கண்டுபிடிக்கப்பட்டது. இந்தக் கலசத்தை சுற்றிலும் நாட் (மனித ஆன்மா) உருவங்கள் செதுக்கப்பட்டுள்ளது. அங்கு காவலாளிகளாக செயல்படுவதற்காக நாட் உருவங்கள் வெளிப்படையாக வைக்கப்பட்டன. இந்தக் கல் தூபி பல நூற்றாண்டுகளாக தண்ணீரில் மூழ்கி இருந்திருக்கிறது. இந்தத் தூபி-வடிவ கல் அமர்ந்திருந்த அறையில் பலவிதமான பொக்கிஷங்கள் காணப்பட்டன: விலையுயர்ந்த கற்கள், ஆபரணங்கள், நகைகள், மண்பாண்ட சிற்பங்கள் மற்றும் தங்கம், வெள்ளி, வெண்கலம் மற்றும் கல் உருவங்கள் என மொத்தம் எழ நூறு வகையான பொருட்கள் கண்டுபிடிக்கப்பட்டுள்ளது. மண்பாண்ட சிற்பங்கள் புத்தரின் வாழ்க்கையை சித்தரிப்பதாக உள்ளது.  
இரகசிய அறையில் இருந்து தோண்டியெடுக்கப்பட்ட மண்பாண்ட சிற்பங்களில் ஒன்று புத்தரின் திருஉருவம் கொண்டிருக்கிறது, இது காலத்தாலும் மற்றும் ஈரப்பதத்தினால் பாதிக்கப்பட்டிருந்தாலும் இந்தச் சிற்பம் மிகவும் முக்கியமானது. ஏனென்றால் தென் இந்தியாவில் இருந்து வந்த பிராமணிய எழுத்துக்கள் நெருக்கமாக இருக்கும் எழுத்துகள் அந்தச் சிலையின் பின்புறம் பொறிக்கப்பட்டுள்ளது.
# பொததாங் அடுக்குத் தூபி

## மேலும் பார்க்க

- அடுக்குத் தூபி
- தூபித் திருவிழா
- மியான்மரில் பெளத்தமதம்
- தேரவாத பௌத்தம்
- ஆனந்தா கோவில்
- சிவேஜிகன் தூபி
- மியான்மர் தமிழர்
# பசேனதி

யில் தங்கியிருக்கும் புத்தரை குடும்பம் மற்றும் குடிபடைகளுடன் வணங்கச் செல்லும் கோசல நாட்டு மன்னர் பிரஸ்னஜித் எனும் பசேனதி, சாஞ்சி சிற்பம் ]]  
**பசேனதி** (Pasenadi) (கிமு 6-ஆம் நூற்றாண்டு), பண்டைய பரத கண்டத்தின் வடக்கில் உள்ள கோசல நாட்டு மன்னர் ஆவார். புத்தர் காலத்திய, இச்வாகு குல மன்னரான இவரது தலைநகரம் சிராவஸ்தி ஆகும். இவர் மன்னர் சஞ்சய மகாகோசாலரின் மகனாவார். மன்னர் பசேனதி புத்தரின் புகழ் பெற்ற உபாசகர் ஆவார். இவர் கோசலத்தில் பௌத்த பிக்குகள் மற்றும் பிக்குணிகள் தங்குவதற்காக பல விகாரைகள் நிறுவியவர். இவரது தலைநகரான சிராவஸ்தியில் அனாதபிண்டிகன் நிறுவிய ஜேதவனத்தில், புத்தர் அடிக்கடி தங்கி மக்களுக்கு அறங்களை எடுத்துக் கூறுவார்.
# பசேனதி

## வாழ்க்கை

கோசல மன்னர் பசேனதி எனும் பிரஸ்னஜித் தக்சசீலாவில் படித்தவர். இவரது முதல் மனைவி மகத நாட்டு இளவரசியாவர். . இரண்டாம் மனைவி வாசவகத்தியா, மகாநாமாவின் வளர்ப்பு மகள் ஆவார். இரண்டாம் மனைவி வாசவகத்தியாவிற்கு விதூதபன் என்ற மகனும்; வஜ்ஜிரா என்ற மகளும் பிறந்தனர். வஜ்ஜிராவை, மகத இளவரசர் அஜாதசத்ருவுக்கு மணமுடித்தனர்.
# பசேனதி

## இதனையும் காண்க

- சிராவஸ்தி
- ஜேதவனம்
- அனாதபிண்டிகன்
- புத்தரின் சீடர்கள்
# லூசெர்ன்

** லூசெர்ன் ** (Lucerne) ஒரு முக்கிய வரலாற்று பழைமையான நகரம் ஆகும். இந்நகரின் மொத்த மக்கள் தொகை 81592 ஆகும். மொழி ஃப்ரெஞ்சு, ஆங்கிலம் ,அல்பேனியம், ஜெர்மன் போர்ச்சுகீசியம் போன்ற மொழிகள் மக்களால் பேசப்படுகின்றன. ரோமன் கத்தோலிக் மதத்தை சார்ந்த மக்கள் அதிகம் உள்ளனர்
# லூசெர்ன்

## தொழில்

இங்கு வாழும் மக்களின் முக்கியத் தொழில் விவசாயம் ஆகும். பெரும் நிலப்பகுதி காடு ஆகும்.
# லூசெர்ன்

## லூசெர்ன் ஏரி

இவ்வூரின் நடுவே லூசெர்ன் ஏரி உள்ளது. இது ஒரு சிறந்த முக்கிய சுற்றுலாத்தலமக விளங்குகிறது.
# 1-ஆக்டேன்தயோல்

**1-ஆக்டேன்தயோல்** *(1-octanethiol)* என்ற கரிமச் சேர்மம் 1-மெர்காப்டோ ஆக்டேன் என்ற பெயராலும் அழைக்கப்படுகிறது,
அமெரிக்க அமைப்பான தொழில் பாதுகாப்பு மற்றும் உடல்நல தேசிய நிறுவனம் இச்சேர்மத்தை ஒரு தொழில்வகை தீங்குச் சேர்மமாக கருதுகிறது. இச்சேர்மத்துடனான தொடர்பால் கண்கள், தோல், சுவாசப் பாதை, இரத்தம், மத்திய நரம்பு மண்டலம் போன்றவை பாதிக்கப்படும் என்று இவ்வமைப்பு கூறுகிறது. கண்கள், மூக்கு ஆகியவற்றில் எரிச்சல், களைப்பு, மூச்சுத்திணறல், குமட்டல், தலைவலி, அயர்ச்சி, வாந்தி முதலியவை உண்டாகும்
# வியட்நாமியக் கலை

**வியட்நாமியக் கலை** *(Vietnamese art)* என்பது வியட்நாமியக் கலைஞர்களால்கடைப்பிடிக்கப்பட்ட அல்லது வியட்நாமில் தோன்றிய அல்லது பயின்ற காட்சிக் கலையாகும். இது பண்டைய காலம் முதல் இன்றுவரையிலான அனைத்துக் கலையையும் உள்ளடக்கும்.
# வியட்நாமியக் கலை

## அறிமுகம்

வியட்நாமியக் கலைக்கு நெடிய செழித்த வரலாறு உண்டு. இது கி.மு 8000 ஆண்டுகளுக்கு முன்பே கற்காலத்தே தோன்றி வலர்ந்த்தற்கான வரலாற்றுச் சான்றுகள் உண்டு.  
கி.மு இரண்டாம் நூற்றாண்டில் சீனக் குடியேற்ற ஆட்சி ஏற்பட்ட ஓராயிரம் ஆண்டுகளாக வியட்நாமியக் கலை பல சீனப்பாணிகளால் உள்வாங்கித் தாக்கமுற்றது. இது வியட்நாம் 10 ஆம் நூற்றாண்டி விடுதலை பெற்ற பின்னரும் தொடரலானது. என்றாலும் வியட்நாமியக் கலை தனக்கே உரிய தனிப்பான்மைகலைக் கொண்டதாகும்.  
19 ஆம் நூற்றாண்ண்டில் வியட்நாமில் பிரெஞ்சுக் கலையின் தாக்கம் ஏற்பட்டது. இது பேரளவில் வியட்நாமில் புத்தியற் கலை மலர உதவியது.
# வியட்நாமியக் கலை

## காலந்தோறும் வியட்நாமியக் கலை

### புதுக் கற்காலக் கலை

வியட்நாம் பாசு சோனில் கி.மு 8000 சார்ந்த கற்காலப் பானைகள் கிடைத்துள்ளன. இந்த பானைகள் களிமண்ணால் செய்யப்பட்டவை. இவற்ரில் தொடக்கநிலைப் பானைகள் கலையுணர்வு குன்றிய அடிப்படைத் தேவைக்கானதே. புதிய கற்காலத்தில் வியட்நாமியப் பானைகள் வேகமாக அழகுமிக்கனவாக வளரலாயின.
# வியட்நாமியக் கலை

## காலந்தோறும் வியட்நாமியக் கலை

### வெண்கலக் காலக் கலை

வடக்கு வியட்நாமில் உயர்வளர்ச்சிகண்ட தோங் சோன் பண்பாடு தோன்றிய காலத்தில், அதாவது கி.மு 1000 இல் இருந்து கி.மு 4 ஆம் நூற்றாண்டுக் கால இடைவெளியில் உலகப் பெயர்பெற்ற தோங் சோன் முரசுகள், வெண்கலக் கால வார்ப்புத் திறம் மிக்கனவாக உருவாகின.  
இவை தொடக்கநிலை வியட்நாமிய வழ்க்கையைப் படம்பிடித்துக் காட்டுகின்றன. இவை விரிவான வடிவியற் பாணிகளால் அழகுபடுத்தப்பட்டன. குறிப்பாக, இவற்றில் பண்ணை உழவுக் காட்சிகளும் தூவியணிந்த தலைப்பாகைகளும் கப்பற்கட்டுதலும் இசைஞர்களும் வரையப்பட்டன.  
இக்காலத்துக்குப் பின்னரான தொல்லியல் சான்றுகள் இம்மக்கள் நெடுங்காலமாகவே நெசவில் ஈடுபட்டிருந்த்தைக் காட்டுகின்றன. இந்த தோங் சோன் முரசுகளில் விரிவான உடைகளை அணிந்த நிலைமையும் அழகிய துணித் தலைப்பாகையும் வரையப்பட்டுள்ளன.
# வியட்நாமியக் கலை

## காலந்தோறும் வியட்நாமியக் கலை

### கி.மு 111 முதல் கி.பி 939 வரையிலான சீனக் குடியேற்ற ஆட்சி

பத்து நூற்றாண்டு சீன ஆட்சியில், வியட்நாமியர் புதியதாக்க் கற்ற சீன நுட்பங்களைக் கலையில் பயன்படுத்தலாயினர். குறிப்பாக, வெங்களி (பீங்கான்) ஓவியப் பாணிகளை தமது சொந்தக் கலையாக்க முறைகளையும் பின்பற்றிப் பயன்படுத்தினர்; வியட்நாமில் அகழ்ந்தெடுக்கப்பட்ட சீனக் கல்லறைகளில் இருந்து நிறுவப்பட்டது.
# வியட்நாமியக் கலை

## காலந்தோறும் வியட்நாமியக் கலை

### நிகோ முதல் திரான் அரசகுலம் வரை

வியட்நாமிய விடுதலிக்குப் பின்னரான 10 ஆம் நூற்றாண்டு முதல் 15 ஆம் நூற்றாண்டு வரை வியட்நாமியக் கலையும் வெங்களிக் கலையும் செழித்து வளர்ந்தன. இக்கால வெங்களிப்பாண்டக் கலையில் பண்டைய மரபும் தாங், சோன் அரசகுலக் காலக் கலை மரபுகளும் பொதிந்துள்ளதாக்க் கூறுகின்றனர். இதில் மூவண்ணப் பீங்கான் ஓவியப் பாணிகளும் அடங்கும். சீன மெய்யியல்களாகிய கன்பூசியனியமும் மகாயாண புத்த சமயமும் தாவோயியமும் வியட்நாமியக் கலையில் பெருந்தாக்கம் செலுத்தி வருகின்றன. சில்ர் வியட்நாமியக் கலையில் சாம்பா நாகரிக்க் கலைச் சுவடுகளும் உள்ளதெனக் கருதுகின்றனர்.  
11 ஆம் நூற்றாண்டில் தொடங்கிய இலய் அரசர் காலம் வியட்நாமியக் கலையின் பொற்காலமாக்க் கருதப்படுகிறது. குறிப்பாக வியட்நாமிய பீங்கான் கலை கிழக்கு, தென்கிழக்கு ஆசியாவில் மிகவும் போற்றப்பட்டது. இக்காலத்தில் குறிப்பிட தக்க கட்டிடங்களும் கட்டப்பட்டன. இவற்றில் கனாய் இலக்கியக் கோயில், ஒற்றைத்தூண் அடுக்குத் தூபி, குவின்லாம் அடுக்குத் தூபி ஆகியன குறிப்பிடத்தக்கன.13 ஆம் நூற்றாண்டில் வந்த திரான் அரசகுலக் காலக் கலை, மேலும் நுட்பமான அணுகுமுறையைப் பின்பற்ரலானது.
# வியட்நாமியக் கலை

## காலந்தோறும் வியட்நாமியக் கலை

### நான்காம் சீன குடியேற்ற ஆட்சியும் இலே பேரரசும்

வியட்நாமில் அமைந்த நான்காம் குடியேற்ற ஆட்சி குறுகிய காலமே, அதாவது இரு பத்தாண்டுகளே, அமைதியாக்க் கழிந்துள்ளது. இருந்தாலும் இக்காமும் மிக கொடுமையோடே கழிந்ததாக கருதப்படுகிறது. பல செவ்வியல் வியட்நாமிய நூல்கள் எரிக்கப்பட்டன. எனவே, விடுதலை சார்ந்த பல ஆவணங்கள் தீக்கிரையாக்கப்பட்டன. முன்பு எப்போதும் இல்லாத சீனமயமாக்கம் நடைமுறைப்படுத்தப்பட்டு, கணக்கில்லாத வியட்நாமிய வளங்களும் பொருட்களும் சீனாவுக்குக் கடத்தப்பட்டன என்று கூறப்படுகிறது.  
இதன் விளைவாக இக்காலத்தின் பெரும்பாலான கலையும் விடுதலையாகிய பின்பான கலையும் மிங் அரசகுலக் காலக் கலையின் தாக்கத்தைப் பெற்றுள்ளன.
# வியட்நாமியக் கலை

## காலந்தோறும் வியட்நாமியக் கலை

### நான்காம் சீன குடியேற்ற ஆட்சியும் இலே பேரரசும்

#### நிகுயேன் அரசகுலம்

வியட்நாமில் கடைசியாக அரசாண்ட்து நிகுயே அரச குலமாகும். இக்காலத்தில் வெங்களிக்கலையும் பீங்கான் கலையும் புத்துயிர்ப்பு பெற்ரு ஓங்கி வளர்ந்தன. ஆசியப் பேரரசுகளின் அரசவைகல் வியட்நாமிய வெங்களிப்பொருட்களை விரும்பி ஏற்றுமதி செய்தன.  
அரசவை இசை, நடனம் ஆகிய நிகழ்த்து கலைகள் இக்காலத்தில் வளமுற்றோங்கின. ஆனால், பிற கலைகள் நலிவுறத் தொடங்கியதாகவும் கூறப்படுகிறது.
# வியட்நாமியக் கலை

## நிகழ்த்து கலைகள்

### மரபு அரங்கு

காண்க, வியட்நாமிய அரங்கு
# வியட்நாமியக் கலை

## நிகழ்த்து கலைகள்

### நீர்ப்பாவைக் கூத்து

காண்க, வியட்நாமிய நீர்ப்பாவைக் கூத்து
# ஸேடி ஸ்மித்

***ஸேடி ஸ்மித்*** (*Zadie Smith*)(பிறப்பு: 1975) என்பவர் ஒரு ஆங்கில பெண் எழுத்தாளர் ஆவார். இவரது 24ம் வயதில் வெளிவந்த இவரது முதல் நாவலான *வைட் டீத்*' (White Teeth, 2000) பரவலான வாசக கவனத்தையும், விமர்சகர்களின் பாராட்டையும், சல்மான் ருஷ்டி போன்ற மூத்த எழுத்தாளர்களின் வரவேற்பையும் பெற்றது. அதிலிருந்து புதினங்கள், சிறுகதைகள், புத்தக விமர்சனங்கள், புனைவு கட்டுரைகள் என தொடர்ந்து எழுதி வருகிறார். இவரது மூன்றாம் புதினமான 'ஆன் பியூட்டி' (On Beauty, 2005) புக்கர் பரிசு இறுதிப் பட்டியலுக்கு தேர்வானது. பல கலாச்சாரங்கள் புழங்கும் தொட்டிலான லண்டன் மாநகரத்தை தொடர்ந்து தன்னுடைய புனைவுகளின் களமாக கொள்ளும் இவர், ஜமைக்காவைச் சேர்ந்த தாய்க்கும், இங்கிலாந்து தந்தைக்கும் லண்டனில் பிறந்தவர். கேம்பிரிட்ஜ் பல்கலைக் கழகத்தில் கல்வி பயின்றவர். தற்போது அமெரிக்காவில் உள்ள நியூயார்க் பல்கலைக் கழகத்தில் பேராசிரியராக பணியாற்றுகிறார். இவரது சமீபத்திய புதினம் *ஸ்விங் டைம்* (Swing Time, 2006) என்பதாகும்.
# ஸேடி ஸ்மித்

## ஆரம்பகால வாழ்க்கை

ஸேடி ஸ்மித் 1975 ஆம் ஆண்டு அக்டோபர் 25 ஆம் திகதி வடமேற்கு லண்டனின் பெருநகரமான ப்ரெண்டில் உள்ள வில்லெஸ்டனில் பிறந்தார். தனது 14 வது வயதில் பெயரை ஸேடி என்று மாற்றினார். இவரது தாயார் யுவோன் பெய்லி ஜமைக்காவை சேர்ந்தவர் மற்றும் இவரது தந்தை ஹார்வி ஸ்மித் ஆங்கிலேயர் ஆவார். ஸேடி இளம் வயதாக இருக்கும் போது அவரது பெற்றோர் விவாகரத்து செய்தனர். பருவ வயதில் இசை நாடகத்துறையில் பணியை முன்னெடுத்தார். பல்கலைக்கழகத்தில் கற்கும் போதே ஜாஸ் பாடகராக திகழ்ந்தார். அவரது பத்திரிகையாளராகுவதே அவரது இலட்சியம் இருந்தது. இலக்கியத்தின் மீதும் மிகுந்த ஆர்வமுடையவராக இருந்தார்.
# ஸேடி ஸ்மித்

## கல்வி

ஸேடி உள்ளூர் மாநில பள்ளிகளான மலோரிஸ் ஜூனியர் பள்ளி மற்றும் ஹாம்ப்ஸ்டெட் பள்ளி மற்றும் கேம்பிரிட்ஜ் கிங்ஸ் கல்லூரி ஆகியவற்றில் ஆங்கில இலக்கியம் பயின்றார். கேம்பிரிட்ஜில் பயிலும் போது *தி மேஸ் அந்தலாஜி* என்ற தொகுப்பில் பல சிறுகதைகளை வெளியிட்டார். இதனால் ஈர்க்கப்பட்ட வெளியீட்டாளர் முதல் புதினத்திற்கான ஒப்பந்தத்தை வழங்கினார்.
# ஸேடி ஸ்மித்

## பணி

1997 ஆம் ஆண்டில் ஸேடி ஸ்மித்தின் முதல் புதினமாகிய *வைட் டீத்* வெளியீட்டு உலகிற்கு அறிமுகப்படுத்தப்பட்டு கையெழுத்துப் பிரதியின் அடிப்படையில் உரிமைகளுக்கான ஏலத்தில் ஹமீஷ் ஹாமில்டன் வென்றார். 2000 ஆம் ஆண்டில் வெளியிடப்பட்ட வைட்டிங் டீத் புதினம் வணிக வெற்றியை பெற்றது. மேலும் சர்வதேச அளவில் பாராட்டப்பட்டு டைட் பிளாக் நினைவு பரிசு, பெட்டி டிராஸ்க் விருது ஆகிய விருதுகளை வென்றது. 2002 ஆம் ஆண்டு இந்த புதினம் தொலைக்காட்சி நிகழ்ச்சிக்காக தழுவிக்கொள்ளப்பட்டது. 2002 இல் இவரது இரண்டாவது புதினமாகிய *தி ஆட்டோகிராப் மேன்* வெளியிடப்பட்டது. இப்புதினம் வணிக ரீதியாக வெற்றிப் பெற்றாலும் விமர்சக ரீதியில் பெரிதும் பாராட்டப்படவில்லை. *தி ஆட்டோகிராப் மேன்* வெளியீட்டிற்குப் பிறகு அமெரிக்கா ஹார்வார்ட பல்கலைக்கழகத்திற்கு சென்றார். வெளியிடப்படாத கட்டுரைக புத்தகமான *தி மோரலிட்டி ஆஃப் தி நவல்* என்ற புத்தக பணியை தொடர்ந்தார். இந்த புத்தகத்தின் சில பகுதிகள் 2009 நவம்பரில் வெளியிடப்பட்ட *சேஞ்சிங் மை மைண்ட்* என்ற கட்டுரைத் தொகுப்பில் காணப்படுகின்றன. 2005 ஆம் ஆண்டு செப்டம்பரில் *ஆன் பியூட்டி* என்ற அவரது மூன்றாவது புதினத்தை வெளியிடப்பட்டது. இந்த புதினம் *ஆட்டோகிராப் மேனை* புதினத்தை விட அதிக பாராட்டைப் பெற்றது. மேலும் மேன் புக்கர் பரிசிற்காக பட்டியலிடப்பட்டது. அதே ஆண்டின் பிற்பகுதியில் *மார்தா அண்ட ஹன்வெல்* என்ற புத்தகத்தை வெளியிட்டார். 2008 திசம்பரில் பிபிசி ரேடியோ 4 டுடே நிகழ்ச்சியின் விருந்தினராக கலந்து கொண்டார். கொலம்பியா யுனிவர்சிட்டி ஸ்கூல் ஆப் ஆர்ட்ஸில் புனை கதை கற்பித்தபின் 2010 ஆம் ஆண்டில் நியுயார்க் பல்கலைக்கழகத்தில் புனைக்கதை பேராசிரியராக சேர்ந்தார். 2012 ஆம் ஆண்டு *என்.டபிள்யூ6* என்ற இவரது புதினம் வெளியிடப்பட்டது. *என்.டபிள்யூ6* தழுவி பிபிசி தொலைக்காட்சி திரைப்படம் எடுக்கப்பட்டது. 2016 நவம்பர் 14 இல் பிபிசி டூவில் ஒளிபரப்பப்பட்டது.  
2015 ஆம் ஆண்டில் பிரெஞ்சு திரைப்படத் தயாரிப்பாளர் கிளாரி டெனிஸின் இயக்கத்தில் அறிவியல் புனைகதைத் திரைப்படத்திற்கான திரைக்கதையை ஸேடி தனது கணவர் நிக் லெயருடன் இணைந்து எழுதுவதாக அறிவிக்கப்பட்டது. 2016 ஆம் ஆண்டு நவம்பரில் ஸ்மித்தின் ஐந்தாவது புதினமாகிய *ஸ்விங் டைம்* வெளியிடப்பட்டது. இது 2017 ஆம் ஆண்டில் மேன் புக்கர் பரிசிற்கு பட்டியலிடப்பட்டது. 2011 ஆண்டின் மார்ச் மற்றும் அக்டோபரிற்கு இடையில் *ஹார்பர்ஸ்* சஞ்சிகையின் மாதாந்திர புத்தக விமர்சகராக பணியாற்றினார். த *நியூயார்க் ரிவியூ ஆப் புக்ஸில்* அடிக்கடி பங்களிப்புச் செய்தார். 2019 ஆம் ஆண்டு அக்டோபர் 8 இல் ஸ்மித்தின் முதல் சிறுகதைத் தொகுப்பு *கிராண்ட் யூனியன்* வெளியிடப்பட்டது.
# ஸேடி ஸ்மித்

## விருதுகள்

ஸேடி ஸ்மித் 2002 ஆம் ஆண்டு ராயல் சொசைட்டி ஆப் லிட்டரிச்சரின் உறுப்பினராகத் தேர்ந்தெடுக்கப்பட்டார். 2004 ஆம் ஆண்டு பிபிசி கலாச்சார ஆராய்ச்சியாளர்களின் கருத்துக் கணிப்பில் பிரித்தானிய கலாச்சாரத்தில் மிகவும் செல்வாக்கு மிக்க முதல் இருபது நபர்களில் இடம் பிடித்தார். 2003, 2013 ஆண்டிகளில் கிராண்டாவின் 20 சிறந்த இளம் ஆசிரியர்களின் பட்டியலில் சேர்க்கப்பட்டார். 2010 ஆம் ஆண்டில் நியூயார்க் பல்கலைக்கழகத்தில் படைப்பு எழுத்து திட்டத்தில் பணிபுரிந்தார். புனைக்கதைக்கான ஆரஞ்சு பரிசு மற்றும் 2006 ஆம் ஆண்டில் அனிஸ்பீல்ட்- வுல்வ் புக் விருதுகளை பெற்றார். டைம் பத்திரிகையில் இவரது புதினமாகிய *வைட் டீத்* 1923 முதல் 2005 வரையிலான சிறந்த ஆங்கில புதினங்களின் பட்டியலில் இடம்பெற்றது.  
- *வைட் டீத்* - விட்பிரட் முதல் புதின விருது, கார்டியன் முதல் புத்தக விருது, ஜேம்ஸ் டைட் கருப்பு நினைவு பரிசு, காமன்வெல்த் எழுத்தாளர்களின் முதல் புத்தக விருது ஆகியவற்றை வென்றது.
- *தி ஆட்டோகிராப் மேன்* - ஜூவிஸ் கார்டர்லி விங்கேட் இலக்கிய பரிசு
- *ஒன் பியூட்டி* - காமன்வெல்த் எழுத்தாளர்களின் சிறந்த புத்தக விருது (யூரேசியா பிரிவு), புனைகதைக்கான ஆரஞ்சு பரிசையும் வென்றது. மேன் புக்கர் பரிசிற்கு பட்டியலிடப்பட்டது.
- *ஸ்விங் டைம்* - மேன் புக்கர் பரிசிற்கு இறுதி பட்டியலுக்கு தேர்வானது.
- *என்.டபிள்யூ* - ராயல் சொசைட்டி ஆப் லிட்டரிச்சர் ஒண்டாட்சி பரிசு, புனைக்கதைக்கான பெண்கள் பரிசு
- 2003, 2013 - கிரண்டாவின் சிறந்த பிரித்தானிய நாவலாசிரியர்
- 2016 - வெல்ட் லிடெரடூர்பிரைஸ்
- 2017 - லாங்ஸ்டன் ஹியூஸ் பதக்கம்
- 2019 - முடிவிலி விருது
# சாந்திதேவர்

சித்தரிப்பு]]  
**சாந்திதேவர்** (Shantideva) (சமசுகிருதம்: Śāntideva) எட்டாம் நூற்றாண்டின் இந்தியப் பௌத்த அறிஞர் ஆவார். சாந்திதேவர், சௌராட்டிரா நாட்டின் மன்னர் கல்யாணவர்மனுக்கு கிபி எட்டாம் நூற்றாண்டில் பிறந்தவர்.  
பௌத்த பிக்குவாக மாறிய சாந்திதேவர், நாளாந்தா பல்கலைக்கழகத்தில் பௌத்த சமய சாத்திரங்களை கற்றவர். நாகார்ஜுனரின் மகாயானத்தின் ஒரு பிரிவான மத்தியமிகம் தத்துவத்தை தென்கிழக்கு ஆசியா, திபெத் மற்றும் சீனாவில் பரப்பியவர். சாந்திதேவர், போதிசத்துவ நிலையை அடைவது குறித்தான நூல் எழுதியுள்ளார்.
# அறுபுளோரோபிளாட்டினேட்டு

**அறுபுளோரோபிளாட்டினேட்டு** *(Hexafluoroplatinate)* என்பது அறுபுளோரோபிளாட்டினேட்டு எதிர்மின் அயனிகளைக் (PtF<sub>6</sub><sup>−</sup>) கொண்டுள்ள ஒரு வேதிச் சேர்மமாகும். இச்சேர்மம் எக்சாபுளோரோபிளாட்டினேட்டு என்ற பெயராலும் அழைக்கப்படுகிறது. பிளாட்டினம் அறுபுளோரைடுடன் வேதிப்பொருட்களைச் சேர்ப்பதால் அறுபுளோரோபிளாட்டினேட்டு உருவாகிறது.
# அறுபுளோரோபிளாட்டினேட்டு

## உதாரணங்கள்

- டையாக்சிசனைல் எக்சாபுளோரோபிளாட்டினேட்டு (O<sub>2</sub>PtF<sub>6</sub>), அரிதாக இதில் டையாக்சிசனைல் ஆக்சி நேர்மின்னயனி சேர்ந்திருக்கும்.  
- செனான் எக்சாபுளோரோபிளாட்டினேட்டு ("XePtF<sub>6</sub>"), முதலாவதாகத் தயாரிக்கப்பட்ட மந்தவாயுச் சேர்மம் இதுவாகும்.(The Xe<sup>+</sup> இல் உள்ள Xe<sup>+</sup> அயனி ஒரு தனி உறுப்பாக நிலைப்புத் தன்மை அற்றதாகும். எனவே XePtF<sub>6</sub> சேர்மமும் நிலைப்புத் தன்மையற்றதாக உள்ளது. விரைவில் இது விகிதச்சமமின்றி சிதைந்து XeFPtF<sub>5</sub>, XeFPt<sub>2</sub>F<sub>11</sub>, மற்றும் Xe<sub>2</sub>F<sub>3</sub>PtF<sub>6</sub>.சேர்மங்களாக மாறுகிறது)
# ஆங்காங்கில் பௌத்தம்

களின் சி லின் கன்னிமடம்]]
, லாண்டாவ் தீவு.]]
கோவில் உள்ள மாரிசி தெய்வ சிலை.]]  
ஆங்காங்கில் வசிக்கும் மக்களிடம் பௌத்தம் ஒரு முக்கியமான மதமாகவும், அதன் பாரம்பரிய கலாச்சாரத்தில் பெரிதும் செல்வாக்கு வாய்ந்ததாகவும் உள்ளது. நகரில் உள்ள மிகவும் புகழ் வாய்ந்த பௌத்த கோயில்கள் மாணிக்க மலையில் (Diamond Hill) உள்ள சி லின் கன்னியாஸ்திரி மடம் தாங் அரசமரபினரின் கட்டடக்கலை பாணியில் கட்டப்பட்டுள்ளது. லாண்டாவ் தீவில் உள்ள போ லின் மடாலயம் அதன் வெளிப்புறத்தில் அமைந்துள்ள டயான் டான் புத்தர் வெண்கல சிலை அதிக எண்ணிக்கையில் பார்வையாளர்களைக் கவர்ந்திழுப்பதாக உள்ளது. வார இறுதி விடுமுறை நாட்களில் இச்சிலையை பார்ப்பதற்காக வரும் பார்வையாளர்களின் எண்ணிக்ககை அதிகமாக உள்ளது.
# ஆங்காங்கில் பௌத்தம்

## வரலாறு

பௌத்த மதமானது தாங் வம்ச ஆட்சியின் காலகட்டத்தில் (619-907) புத்துயிர் பெற்றது எனலாம். இந்தக் காலகட்டத்தில் பல ஆட்சியாளர்கள் பௌத்த மதத்தை ஆதரித்தனர். பேரரசி உ சடியன் தன்னளவில் ஒரு ஆர்வமிக்க பௌத்தராகவே இருந்தார். ஆயினும்கூட, 842 முதல் 845 வரையான காலப்பகுதியில் சீன பௌத்தர்கள் தங்கள் முழு வரலாற்றிலும் சந்திக்காத மிகவும் கடுமையான துன்புறுத்தல்களை எதிர்கொண்டனர். 40,000 கோயில்களும் மடாலயங்களும் மொத்தமாக அழிந்து போயின. தாங் அரச வம்சத்தின் பொருளாதார சரிவு மற்றும் ஒழுக்க சீர்குலைவிற்கு புத்தமதம் காரணமாக இருந்ததாக விமர்சிக்கப்பட்டது.  
ஆங்காங்கில் உள்ள பெளத்த அமைப்புகள் மற்றும் கோயில்கள் நீண்ட காலமாக ஆங்காங்கின் சமூக நலம் மற்றும் கல்வி சார்ந்த செயல்பாடுகளில் ஈடுபட்டு வந்துள்ளது. ஆங்காங் பௌத்த சங்கமானது ஆங்காங்கில் ஆரம்ப மற்றும் உயர்நிலைப் பள்ளிகள், முதியோர் இல்லங்கள் அத்துடன் இளைஞர் மற்றும் குழந்தைகளுக்கான மையங்கள் ஆகியவற்றை நடத்தி வருகின்றது.  
முன்னாள் தலைமை நிர்வாகி துங் சீ ஹ்வா என்பவரின் தலைமையின் கீழான ஆங்காங் அரசு ஆங்காங்கில் இருந்த பௌத்தத்தின் செல்வாக்கை அதிகாரப்பூர்வமாக அங்கீகரித்தது. 1997-ஆம் ஆண்டில் புத்தரின் பிறந்த தினத்தை பொது விடுமுறையாக அறிவித்தது. இந்த விடுமுறையின் காரணமாக இராணியின் பிறந்த தினத்திற்கான விடுமுறை இரத்து செய்யப்பட்டது. துங் தன்னளவிலும் ஒரு பௌத்தராக செயல்பட்டார். ஆங்காங் மற்றும் சீனாவில் நடந்த பெரிய அளவிலான, பரவலாக அறியப்பட்ட புத்த நடவடிக்கைகளில் தன்னை ஈடுபடுத்திக்கொண்டார்.  
ஆங்காங்கில் பௌத்தம் பற்றய கல்வி ஆய்வுகள் மற்றும் ஆராய்ச்சிகள் கடந்த பல பத்தாண்டுகளில் தீவிரமாக நடைபெற்று வந்துள்ளது. ஆங்காங் பல்கலைக்கழகமானது பௌத்தம் சார்ந்த ஆய்வுகளுக்கென ஒரு மையத்தைக் கொண்டுள்ளது. ஆங்காங் சீன பல்கலைக்கழகமும் பௌத்தம் சார்ந்த மானிடவியலுக்கென ஒரு மையத்தைக் கொண்டுள்ளது.
# ஆங்காங்கில் பௌத்தம்

## ஆங்காங்கில் உள்ள பௌத்த பள்ளிகள்

ஆங்காங்கில் பெரும்பாலான பௌத்தவியல் பள்ளிகள் தேரவாத பௌத்தம், மகாயாண பௌத்தம் மற்றும் வச்சிரயான பௌத்தம் மற்றும் பல நாடுகளின் பின்னணி மற்றும் ஆதியைக் கொண்ட பௌத்த கலாச்சாரங்களுடன் காணப்படுகின்றன.
# ஆங்காங்கில் பௌத்தம்

## ஆங்காங்கில் உள்ள பௌத்த பள்ளிகள்

### திபெத்திய புத்த பள்ளிகள்

ஆங்காங்கில் உள்ள பௌத்த நிறுவனங்களில் திபெத்திய பாரம்பரியம் உள்ள வைர வழி பௌத்தமும் ஒன்றாகும். வைர வழி பௌத்தமானது, 17 ஆவது கர்மபா டிரின்லி தாயே டோர்சே என்ற ஆன்மீக குருவின் வழி வந்த லாமா ஓலே நைடால் என்பவரால் நிறுவப்பட்ட கர்ம காக்யு மரபு பௌத்த மையங்களுடன் தொடர்பைக் கொண்ட ஒன்றாகும். ஆங்காங்கில் உள்ள வைர வழி பௌத்த மையமானது புத்தரின் போதைனகள் மற்றும் தியான வழிகளைக் கடந்த பத்தாண்டுகளுக்கும் மேலாக வழங்கி வருகிறது.
# ஆங்காங்கில் பௌத்தம்

## ஆங்காங்கில் உள்ள பௌத்த பள்ளிகள்

### சப்பானிய பௌத்த பள்ளிகள்

சர்வதேச சோகா காக்ககை என்ற அமைப்பானது ஆங்காங்கில் 50,000 உறுப்பினர்களைக் கொண்டுள்ளதாக மதிப்பிட்டுள்ளது. ஆங்காங்கில் உள்ள உள்ளூர் சங்கமானது சர்வதேச சோகா காக்கையின ஆங்காங் அமைப்பு (HKSGI) என அழைக்கப்படுகிறது. இந்த அமைப்பானது நிச்சிரன் பௌத்தக் கொள்கையின் அடிப்படையிலான அமைதி, கலாச்சாரம் மற்றும் கல்வியை ஊக்குவிக்கிறது.
# வார்ப்புரு:Location map Mongolia

<noinclude>
# வார்ப்புரு:Location map Mongolia

## How to use an alternative map

This template normally displays the map shown above as **image**:
- <tt></tt>.
The *AlternativeMap* parameter in Template:Location map can be used to display :
- <tt></tt>  
Further instructions and examples can be found at Template:Location map#Using Alternative Map.  
</noinclude>
# அறுநைட்ரேட்டோ அலுமினேட்டு

**அறுநைட்ரேட்டோ அலுமினேட்டு** *(Hexanitratoaluminate)* என்பது [Al(NO<sub>3</sub>)<sub>6</sub>]<sup>3−</sup> என்ற வாய்ப்பாட்டைக் கொண்ட ஓர் எதிர்மின் அயனியாகும். அலுமினியமும் ஆறு நைட்ரேட்டு தொகுதிகளும் சேர்ந்து இந்த எதிர்மின் அயனி உருவாகிறது. இந்த அயனிகளே அறுநைட்ரேட்டோ அலுமினேட்டு உப்புகளாக உருவாகின்றன. எக்சாநைட்ரேட்டோ அலுமினேட்டு என்ற பெயராலும் இந்த அயனி அழைக்கப்படுகிறது.
# அறுநைட்ரேட்டோ அலுமினேட்டு

## தொடர்புடைய சேர்மங்கள்

எக்சாபெர்குளோரேட்டோ அலுமினேட்டு [Al(ClO<sub>4</sub>)<sub>6</sub>]<sup>3−</sup> அயனியில் பெர்குளோரேட்டு தொகுதிகள் நைட்ரேட்டுக்குப் பதிலாக உள்ளன. நைட்ரேட்டுகளைப் போலவே இவையும் தண்ணீருடன் உடனடியான வினைகளை வெளிப்படுத்துகின்றன. பெண்டாநைட்ரேட்டோ அலுமினேட்டுகளில் ஐந்து நைட்ரேட்டு தொகுதிகளும் , டெட்ராநைட்ரேட்டோ அலுமினேட்டுகளில் நான்கு நைட்ரேட்டு தொகுதிகளும் உள்ளன.
# அறுநைட்ரேட்டோ அலுமினேட்டு

## உதாரணங்கள்

பொட்டாசியம் எக்சாநைட்ரேட்டோ அலுமினேட்டு ஒரு அறியப்பட்ட சேர்மமாகும்.- K<sub>3</sub>[Al(NO<sub>3</sub>)<sub>6</sub>].
டெட்ராமெத்திலமோனியம் எக்சாநைட்ரேட்டோ அலுமினேட்டை உருவாக்க முடியும். டெட்ராமெத்திலமோனியம் குளோரைடு, அலுமினியம் குளோரைடு, டைநைட்ரசன் டெட்ராக்சைடு, நைட்ரோமீத்தேன் ஆகியனவற்ரைக் கொண்டு இதைத் தயாரிக்கலாம்.  
ருபீடியம் எக்சாநைட்ரேட்டோ அலுமினேட்டும் கிடைக்கப்பெறுகிறது.
# வார்ப்புரு:Convinfobox/doc

This template is a frontend for . It is intended as a meta-template for use within the code for a template, where the input is not known *a priori*. For unit conversions within articles, one should use directly.  
This template accepts from four to seven unnamed parameters. Odd parameters must be numerical (or empty) and specify the numerical value of a measurement and the intended precision of the conversion. Even parameters must be unit codes as used in . Named parameters are the same as used by .  
This template differs from in the following respects.  
- The units to convert to and the units to convert from must be specified (therefore there are no default convert-to units).
- Fields for the numerical value of a measurement may be blank.
- The default is to abbreviate units (where abbreviations exist).
- Range conversions are not available.  
This template may be used when it is unknown in which direction the conversion is to be made. The direction is determined as shown in the following examples.  
- <code></code> →
- <code></code> →
# வார்ப்புரு:Convinfobox/doc

## Dual conversions

Dual conversions may be performed by adding a fifth (possibly blank) and sixth unnamed parameter.  
- <code></code> →
- <code></code> →
- <code></code> →
# வார்ப்புரு:Convinfobox/doc

## Paired units

Length may be expressed in feet and inches.  
- <code></code> →
- <code></code> →
- <code></code> →
- <code></code> →
- <code></code> →
- <code></code> →
- <code></code> →
- <code></code> →  
Similarly, mass may be expressed in pounds and ounces.  
- <code></code> →
- <code></code> →  
Mass may also be expressed in stone and pounds.  
- <code></code> →
- <code></code> →
- <code></code> →
- <code></code> →
# வார்ப்புரு:Convinfobox/doc

## Specifying more than one value

The template currently bases conversions on the first non-blank numerical value ignoring any secondary or tertiary values.  
- <code></code> →
- <code></code> →
- <code></code> →
- <code></code> →
# வார்ப்புரு:Convinfobox/doc

## Rounding

As with rounding can be done automatically or manually by specifying the precision and/or number of significant figures in the converted value. The number of significant figures can be determined by the parameter . The precision can be determined by the fifth (if there is no sixth) or seventh (if there is a sixth) unnamed parameter as shown in the examples below.  
- <code></code> →
- <code></code> →
- <code></code> →
- <code></code> →
- <code></code> →
- <code></code> →  
Specify precision "0" to prevent rounding of values ending in zero:
- kilograms (kg)
- with "0": <code></code> →
- without: <code></code> →
- pounds (lb)
- with "0": <code></code> →
- without: <code></code> →
- metres (m)
- with "0": <code></code> →
- without: <code></code> →
- inches (in)
- with "0": <code></code> →
- without: <code></code> →
# வார்ப்புரு:Convinfobox/doc

## Leaving all numerical fields blank

If all numerical value fields are blank the template returns nothing.  
- <code></code> →
- <code></code> →
# கொரோனா (ஒளியியல் நிகழ்வு)

வானிலையியலில் **கொரோனா அல்லது ஒளிவட்டம்** (*Corona*)சூரியனில் அல்லது நிலாவில் விளிம்பு விளைவால் ஏற்படும் ஒரு ஒளியியல் நிகழ்வாகும். நட்சத்திரங்களாலும், கோள்களாலும், நீர் துளிகளாலும், மேகங்களிலுள்ள பனிப் படிகங்களாலும், கண்ணாடியின் மேற்பரப்பில் உள்ள மூடுபனிகளாலும் சில நேரங்களில் ஒளிவட்டம் உருவாகிறது. கொரோனா என்பது வானுலக பொருட்களைச் சுற்றி பல மையங்களைக் கொண்ட பல வண்ண வளையங்களைக் கொண்டு மையத்தில் வெளிச்சமான பகுதியைப் பெற்றிருக்கும். மையத்தில் வெளிச்சமான பகுதி (aureole) நிலவின் ஒளிவட்டத்தில் உள்ளது. இது மையத்தில் வெளிர் நீல வட்டமாகவும், ஓரங்களில் செம்பழுப்பு நிறத்துடனும் காணப்படும். ஒளிவட்டத்தின் கோண அளவு, அதை உருவாக்கும் நீர் துளிகளின் விட்ட அளவைப் பொறுத்தது. சிறிய நீர் துளிகள் பெரிய கொரோனாக்களை உருவாக்கும். நீர் துளிகள் ஒரே அளவுடன் இருந்தால் உருவாகும் ஒளிவட்டங்களும் ஒரே பொலிவுடன் இருக்கும். ஒளி எதிரொளிப்பால் உருவாகும் பரிவேடம் விளிம்பு விளைவால் ஏற்படும் கொரோனாக்களிலிருந்து மாறுபடுகிறது. ஆனால் பரிவேடம் கொரோனாக்களை விட பெரிதாக இருக்கும்.
# கரகோரம்

கற்பனை.]]  
**கரகோரம்** (இலக்கிய நய மொங்கோலியம்: *கர கோரும்*, கால்கா மொங்கோலியம்: Хархорум *கர்கோரும்*) என்பது ஒரு சிதிலமடைந்த நகரம் ஆகும். இது கி.பி. 1235 முதல் கி.பி. 1260 வரை மங்கோலியப் பேரரசின் தலைநகரமாக இருந்தது. மேலும் கி.பி. 14-15 நூற்றாண்டுகளில் வடக்கு யுவான் அரசமரபின் தலைநகரமாகவும் இருந்தது.மங்கோலியாவின் ஒவர்கான்காய் மாகாணத்தின் வடமேற்கு மூலையில் இதன் இடிபாடுகள் உள்ளன. இன்றைய நகரமான கர்கோரின் இதன் அருகில் அமைந்துள்ளது. எர்தின் சூ மடாலயமும் இதன்அருகில் தான் அமைந்துள்ளது.இவை அனைத்தும் உலக பாரம்பரியக் களமான ஓர்கோன் பள்ளத்தாக்கு கலாச்சார நிலப்பரப்பின் மேல்பகுதியின் பகுதியாக உள்ளன.
# கரகோரம்

## வரலாறு

### அடித்தளம்

ஓர்கோன் பள்ளத்தாக்கு சியோங்னு, கோக்துர்க் மற்றும் உய்குர் பேரரசுகளின் மையமாக இருந்தது.கோக்துருக்கியர்களின்புகழ்பெற்ற தலைநகரமான ஒதுகன் இதன் அருகில் இருந்த கான்காய் மலைகளில் அமைந்திருந்தது. உய்குர் தலைநகரமான கரபல்கசுன் (ஓர்டு-பாலிக்), பின்னாளில் கரகோரம் எழுப்பப்பட்ட இடத்தில் (ஒர்கோன் நதி கீழ்நோக்கி செல்லும் வழியில் கரகோரத்திலிருந்து 27 கி.மீ. வடமேற்கில்) அமைந்திருந்தது. இப்பகுதிஅநேகமாக மங்கோலியாவின்பழமையான விவசாயப் பகுதிகளில் ஒன்றாகும்.  
கி.பி. 1218-19ல், செங்கிஸ் கான் குவாரசமியப் பேரரசுக்கு எதிரான படையெடுப்பிற்குத் தனது துருப்புக்களை கரகோரம் என்றழைக்கப்பட்ட இடத்தில் அணிவகுத்தார்.ஆனால் ஒரு நகரத்திற்கான உண்மையான அடித்தளம் வழக்கமாக கி.பி. 1220ல் தான் ஏற்பட்டது என்று கூறப்படுகிறது. கி.பி. 1235 வரை, கரகோரம், கூடாரங்களுடன், சிறுப்பட்டணத்தை விட சற்றே பெரியதாக இருந்ததாகத் தெரிகிறது;அப்போதுதான், சின் பேரரசின் தோல்விக்குப் பின்னர், செங்கிஸ் கானின் வாரிசானஒக்தாயி கான் இந்த இடத்தைச் சுற்றிலும் சுவர்களை எழுப்பிஒரு நிலையான அரண்மனையைக் கட்டினார்.  
சின் வம்சத்தைத் தோற்கடித்த பிறகு அடுத்த வருடத்தில், கி.பி. 1235ல் ஒக்தாயி கான் *துமேன் அம்கலன் ஓர்ட்* (அளவற்ற அமைதியுடைய அரண்மனை, சீன மொழியில் வானான்கோங்) ஐ உருவாக்கக் கட்டளை இட்டார்.இது ஒரு வருடத்தில் கட்டப்பட்டது.யுவான்ஷியில் (元史) இது டைசோங்கிற்கான(太宗) (ஒக்தாயி கான்) பிரிவில் எழுதப்பட்டுள்ளது: "ஏழாம் ஆண்டில் (கி.பி. 1236), நீல செம்மறியாட்டின் ஆண்டில் வானான்கோங் (萬安宫) கெலினில் (和林,கரகோரம்) தாபிக்கப்பட்டது." செங்கிஸ் கானின் ஒன்பது மந்திரிகளில் ஒருவரான கிதான் எலு சுதசை(கி.பி. 1190–1244)துமேன் அம்கலன் ஓர்ட்டின் உச்சி உயர்த்தும் விழாவில் பின்வரும் கவிதையைக் கூறினார்: "உச்சியானது நன்றாகப் பொருந்துமாறும் கல் அடித்தளமும் நிறுவப்பட்டது,இணையாக வைக்கப்பட்டுள்ள கம்பீரமான அரண்மனை எழுப்பப்பட்டது, இறைவன் மற்றும் அதிகாரிகளின்மணிகள் மற்றும்பறைகள்இனிமையாக ஒலிக்கப்பட்டது,அத்தமிக்கும் சூரியன் போர்க் குதிரைகளை மலை உச்சிகளில் இருந்து தன்னை நோக்கி அழைக்கிறது". கவிதையின் மங்கோலியப் பதிப்பு பின்வருமாறு உள்ளது: "*ட்சோக்ட்ஸ்லோன் டவிஹ் நுரூ சுலூன் டுல்கூர், செரெக்ட்சென் சோக்ஸோஹ் சுர்லெக் அஸ்ரீக் போஸ்கோவோய், எசன் டுஷ்மெடீன் ஹோன்ஹ் ஹெங்கெரெக் அயடைஹன் ஹங்கினன் டூர்ஸஹட், எசிஹ் நரன் ஊலீன் டோல்கோய்கூஸ் டய்னீ அக்டடீக் உக்ட்னம்*".  
கரகோரம் அல்லது "கர்கோரின்" என்ற பெயரானது 'கருப்பு-இருபது' என இலக்கியரீதியாக மொழிபெயர்க்கப்படுகிறது.ஆனால் 'கோரின்' என்ற வார்த்தை 'குரேம்' என்ற வார்த்தையின் திசை திருப்பாக இருக்கலாம் என்று விஞ்ஞானிகள் வாதிடுகின்றனர். குரேம் என்றால் மொங்கோலியத்தில் கோட்டை என்று பொருள்.பிற மொழிபெயர்ப்புகள் இதிலிருந்து வேறுபடுகின்றன.
# கரகோரம்

## வரலாறு

### செழுமை

ஒக்தாயி மற்றும் அவரது வாரிசுகளின் கீழ்,கரகோரம் உலக அரசியலுக்கு முக்கிய இடமாக மாறியது.மோங்கே கான் அரண்மனையை விரிவாக்கினார்.பெரிய தூப கோயில் பூர்த்தி செய்யப்பட்டது.வெள்ளி மற்றும் பிற விலைமதிப்பற்ற உலோகங்களால் செதுக்கப்பட்ட ஒரு பெரிய மரம் முற்றத்தின் நடுவில் இருந்து எழுந்தது.அரண்மனை மீது விரிந்தது.மரத்தின் கிளைகள் கட்டிடத்தில் நீட்டிக்கப்பட்டது.வெள்ளிப் பழம் அதன் அங்கங்களில் இருந்து தொங்கியது. நான்கு தங்கப் பாம்புகள் அடிமரத்தைச் சுற்றி இழைக்கப்பட்டிருந்தன.மரத்தின் உச்சியில் ஒரு எக்காள தேவதை வைக்கப்பட்டிருந்தது.அனைத்தும் தானியங்கலாக பேரரசரின் மகிழ்ச்சிக்காகச் செயல்பட்டன.கான் தனது விருந்தினர்களுக்காகப் பானங்களை வரவழைக்க விரும்பும்போது,இயந்திர தேவதை தனது உதடுகளுக்கு எக்காளத்தைக் கொண்டு சென்று ஒலித்தது. இதன்பின், பாம்புகளின் வாய்கள் மதுபானம் நிறைந்த ஒரு நீரூற்றை வெளியேற்றத் தொடங்கும். இது மரத்தின் அடியில் வைக்கப்பட்டிருந்த பெரிய வெள்ளிக் கிண்ணத்தில் பிடிக்கப்படும்.
# கரகோரம்

## வரலாறு

### செழுமை

#### ரூபுரக்கின் வில்லியம்

பிளமிசு, பிரான்சிஸ்கன்மதப் போதகர் மற்றும் திருத்தந்தையின் மங்கோலியர்களுக்கானதூதுவரான ரூபுரக்கின் வில்லியம் கி.பி. 1254ல் கரகோரத்தை அடைந்தார். இவர், எப்பொழுதும் சுவாரசியமானதாக இல்லை என்றாலும்,மிகவும் விரிவான, நகரைப் பற்றிய குறிப்புகளை விட்டுவிட்டுச் சென்றுள்ளார். இதில் இவர் கரகோரத்தைப் பாரிசுக்கு அருகிலுள்ள செயிண்ட்-தெனிசு கிராமத்துடன் எதிர்மறையாக ஒப்பிட்டுள்ளார்.செயிண்ட்-தெனிசு பசிலிக்காவானது கானின் அரண்மனையைப் போல் 10 மடங்கு முக்கியத்துவம் வாய்ந்தது என்று கருத்துத் தெரிவித்துள்ளார்.மறுபுறம், மிகவும் பிரம்மாண்டமான மற்றும் மத சகிப்புத்தன்மையுள்ள இடமாக இந்த நகரத்தை விவரித்துள்ளார்.மோங்கே கானின் அரண்மனையின் பகுதியாக விளங்கிய வெள்ளி மரமானது காரகோரத்தின் சின்னமாக மாறியுள்ளது என்றும் குறிப்பிட்டுள்ளார். இந்நகரத்தின் நான்கு திசைகளிலும் நான்கு வாயில்கள் இருந்ததாக விவரிக்கிறார். இரண்டு பகுதிகளில்நிலையான வீடுகள் இருந்தன.ஒன்று "சரசன்களுக்கு" (முஸ்லிம்கள்) மற்றொன்று "கதாய்" (சீனா) நாட்டவருக்கு ஆகும்.பன்னிரண்டு பாகால் கோயில்கள் இரண்டு மசூதிகள், ஒரு நெசுதோரிய தேவாலயம் இருந்தன. கி.பி. 1298-99ல் இளவரசர் உலுஸ் புகா சந்தைகள் மற்றும் தானியக் களஞ்சியங்களைச் சூறையாடினார்.இருப்பினும், கி.பி. 14ம் நூற்றாண்டின் முதல் பாதி, இரண்டாவது முறையாகசெழிப்பை நிரூபித்தது: கி.பி.1299ல் நகரமானது கிழக்கே விரிவாக்கம் செய்யப்பட்டது, கி.பி. 1311ல் மற்றும் மீண்டும் கி.பி. 1342 முதல் கி.பி. 1346 வரை தூப கோயில்கள்புதுப்பிக்கப்பட்டன.  
அகழ்வின் கண்டுபிடிப்புகள்நடைபாதை சாலைகள்,சில செங்கல்மற்றும் பல களிமண் கட்டிடங்கள்,தரை வெப்ப அமைப்புகள்,படுக்கை அடுப்புகள், செம்பு, தங்கம், வெள்ளி, இரும்பு (இரும்புச் சக்கர மையங்கள் உள்ளிட்டவை), கண்ணாடி, நகைகள், எலும்புகள், மற்றும் பிர்ச் பட்டை,சீனா மற்றும் மத்திய ஆசியாவில் இருந்து பீங்கான்மற்றும் நாணயங்கள் ஆகியவற்றின் செயலாக்கத்திற்கான சான்றுகள் உள்ளிட்டவையாகும்.நான்கு சூளைகளும் கூட கண்டுபிடிக்கப்பட்டன.
# கரகோரம்

## நவீன காலம்

கி.பி. 2004ம் ஆண்டில், பிரதம மந்திரி திசகியாகீன் எல்பெக்தோர்சு பண்டைய தலைநகரான கரகோரம் இருந்த இடத்தில் ஒரு புதிய நகரம் உருவாக்கும் ஒரு திட்டத்திற்கு ஒரு தொழிற்பண்பட்டவர்களின்பணிக் குழுவை நியமித்தார்.அவரைப் பொறுத்தவரை, புதிய கரகோரம் முன்மாதிரி நகரமாக, மங்கோலியாவின் தலைநகராக மாறும் விதத்தில் வடிவமைக்கப்பட வேண்டும். ஆனால் இவர்இராஜினாமா செய்து, பிரதம மந்திரியாக மியீகோம்பைன் எங்போல்த் பதவியை ஏற்ற பிறகு,இந்தத் திட்டம் கைவிடப்பட்டது.
# தைவானில் பௌத்தம்

நாட்டின் தேரவாத பௌத்தப் பிக்கு]]  
**தைவானில் பௌத்தம்**, தைவான் நாட்டின் சீன மக்களின் மூன்று முக்கியச் சமயங்களில் மகாயானத்தின் தேரவாத பௌத்தமும் ஒன்றாக உள்ளது. உள்ளூர் மக்கள் திருமணம் மற்றும் இறப்புச் சடங்குகளில் தாவோயியம் சமயத்துடன், தேரவாத பௌத்த சமயச் சடங்குகளையும் கடைப்பிடிக்கின்றனர்.  
தைவான் மக்கள் தொகையில் முப்பத்தைந்து விழுக்காட்டினர் (35%) பௌத்த சமயத்தை பின்பற்றுகின்றனர்.  
தைவான் அரசு பௌத்தம் மற்றும் தாவோவியம் சமயங்களை பிரித்து கணக்கிட்டாலும், மக்கள் தொகை கணக்கெடுப்பில் இரண்டு சமயங்களும் ஏறத்தாழ ஒரே அளவில் உள்ளது. தைவான் நாட்டில் 2005ல் நடைபெற்ற மக்கள் தொகை கணக்கெடுப்பின் படி, மொத்த தைவான் மக்கள் தொகையான 23 மில்லியனில் தேரவாத பௌத்த சமயத்தினர் 80 இலட்சமும் (எட்டு மில்லியன்), தாவோவிய சமய மக்கள் 76 இலட்சமுமாக (7.6 மில்லியன்) இருந்தனர்.
# வெப்பமண்டல தோலிலை

**வெப்ப மண்டல தோலிலை** (**tropical leatherleaf)**இருசொற் பெயரீடு ***Laevicaulis alte)*** என்பது வெப்பவலையத்தில் காணப்படக்கூடிய ஓடற்ற நத்தை இன உயிரினமாகும்.
# வெப்பமண்டல தோலிலை

## விளக்கம்

இந்த நத்தைகள் இருண்ட நிறமுடையவை. இவை 7 அல்லது 8 செ.மீ நீளம் கொண்டதாகவும், ஓடற்றும் இருக்கும். நீட்டிக்கொள்ளவும் குறுக்கிக்கொள்ளவும் கூடிய நெகிழ்வான உடலைப் பெற்றது. ஏதாவது ஆபத்து வந்தால் உடலை குறுக்கிக்கொள்ளவோ சுருட்டிக்கொள்ளவோ செய்யும்.  
இந்த நத்தைகள், மிகவும் குறுகிய அடியைக் கொண்டது; இளம் நத்தைகளின் அடி 1 மிமீ அளவுடனும் வயது வந்தவை 4 அல்லது 5 மிமீ அகல அடியுடனும் இருக்கும்.  
இதன் உணர்கொம்புகள் சிறியவைவையாக, 2 அல்லது 3 மிமீ நீளமானதாக இருக்கும், அவை அவற்றின் மென்தோலுக்கு அப்பால் அரிதாகவே நீள்கின்றன.
# வெப்பமண்டல தோலிலை

## பரவல்

இந்த இனம் ஆப்பிரிக்கா (மேற்கு ஆபிரிக்கா மற்றும் கிழக்கு ஆப்பிரிக்கா) பகுதியைச் சேர்ந்ததாக இருக்கலாம்.
- தான்சானியா
இது பின்வரும் பகுதிகளில் அறிமுகப்படுத்தப்பட்டு, ஒரு ஆக்கிரமிப்பு இனமாக மாறியுள்ளது:
- தெற்கு ஆசியா
- Pratas Islands, Taiwan
- அமெரிக்க ஐக்கிய நாடு (ஹவாய்)
- இந்தியப் பெருங்கடல் தீவுகள்
- ஆத்திரேலியா (1889 க்குப் பிறகு)
- சமோவா
- மற்றும் பிற இடங்கள்
# நாக்ஸ் கோட்டை

** நாக்ஸ் கோட்டை (Fort Knox)** என்பது ஐக்கிய அமெரிக்காவின், கென்டக்கி மாநிலத்தின், லூயிவில் நகரில் உள்ள அமெரிக் படைத்துறையின் கேந்திரமாக உள்ளது ஆகும். இது அமெரிக்காவின் உத்தியோகபூர்வ தங்க இருப்பின் ஒரு பெரிய பகுதியைப் பாதுகாப்பாக வைக்கப் பயன்படுத்தப்படுகிறது. இது 109,000 ஏக்கர் (170&nbsp;&#xB9A;&#xBA4;&#xBC1;&#xBB0; மைல், 441&nbsp;km²) பரப்பளவைக் கொண்டது. புலிட், ஹார்டின், மீட் ஆகிய மாவட்டங்களின் எல்லைப் பகுதிகளை உள்ளடக்கியதாக உள்ளது. இங்கு தற்போது இராணுவ மனிதவள கட்டளை, யுனைடெட் ஸ்டேட்ஸ் ஆர்ட் கேடட் கட்டளை மற்றும் யுனைடெட் ஸ்டேட்ஸ் இராணுவம் அன்ட் அன்ஷன் கமாண்ட் ஆகியவற்றை உள்ளடக்கிய இராணுவ மனிதவள மேம்பாட்டு மையம் உள்ளது. 60 ஆண்டுகளாக ஃபோர்ட் நாக்ஸ் யு.எஸ். ஆர்மி ஆர்மோர் சென்டர் மற்றும் யு.எஸ். ஆர்மி ஆர்மோர் பள்ளி (தற்போது பென்னிங் கோட்டைக்கு மாற்றப்பட்டுள்ளது), மேலும் இராணுவம் மற்றும் ஐக்கிய அமெரிக்க ஈரூடகப் படைப்பிரிவு இரண்டும் எம்1 ஆப்ராம்ஸ் கவச வாகணப் பயிற்சியில் ஈடுபடுகின்றன. கோட்டையில் உள்ள ஜெனரல் ஜோர்ஜ் பட்டன் அருங்காட்சியகத்தில் அமெரிக்க இராணுவத்தின் குதிரைப்படை மற்றும் கவச வீரர்களின் வரலாறு, மற்றும் ஜெனரல் ஜார்ஜ் எஸ். பாட்டின் வாழ்க்கை வரலாறு, ஜார்ஜ் போன்றவற்றைக் காணலாம் அமெரிக்காவின் சுதந்திரப் பிரகடனம், அமெரிக்க அரசியலமைப்புச் சட்டம், லிங்கனின் கெடிஸ்பார்க் உரை, மாக்னா கார்ட்டா (இங்கிலாந்தின் மன்னன் ஜான் பிரிட்டிஷாரின் பிடியிலிருந்து அமெரிக்காவை நீக்கிய ஒப்பந்தம்) ஆகியவற்றின் மூலப் பிரதிகள் இங்கு சேமிக்கப்பட்டு வருகின்றன.
# நாக்ஸ் கோட்டை

## தங்க வைப்பகம்

இந்தக் கோட்டை 1936 திசம்பரில் கட்டி முடிக்கப்பட்டது. அமெரிக்க ராணுவம். 1937 சனவரியில் பல கப்பல்கள் மூலமாகத் தங்கத்தை இங்கே எடுத்து வந்து பாதுகாப்பாக வைத்தது. ஐக்கிய அமெரிக்கக் கருவூலத் திணைக்களமானது 1937 ஆம் ஆண்டிலிருந்து இந்த தங்க வைப்பகத்தைப் பராமரிக்கும் பொறுப்பைக் கொண்டுள்ளது. இந்தப் பகுதி கருவூலத் திணைக்களத்தால் மட்டுமே இயக்கப்படுகிறது.
# ஐதரசன் எதிர்மின் அயனி

**ஐதரசன் எதிர்மின் அயனி** *(Hydrogen anion)* என்பது H<sup>−</sup> என்ற குறியீட்டைக் கொண்ட ஓர் எதிர்மின் அயனியாகும். ஐதரசன் அணுவின் எதிர்மின் சுமை கொண்ட அயனியான இது விண்மீன்களின் சுற்றுச்சூழலில் பகுதிப்பொருளாக உள்ளது. வேதியியலில் ஐதரசன் எதிர்மின் அயனியை ஐதரைடு என்பர். ஒரு புரோட்டானைக் கொண்டுள்ள உட்கருவைச் சுற்றி இரண்டு எலக்ட்ரான்கள் மின்னியக்கு விசையால் பிணைக்கப்பட்டு இந்த அயனி உருவாகியுள்ளது.
# ஐதரசன் எதிர்மின் அயனி

## தோற்றம்

சூரியனின் ஒளிமண்டலத்தில் ஐதரசன் எதிர்மின் அயனி ஒரு முக்கியமான வேதி இனமாகக் கருதப்படுகிறது. சூரியனின் ஆற்றலை 0.75–4.0 வீச்சு எலக்ட்ரான் வோல்ட்டு அளவிற்கு ஐதரசன் எதிர்மின் அயனி ஈர்த்துக் கொள்கிறது. இந்த அளவை அகச்சிகப்பு ஒளிக்கற்றை முதல் கட்புலனாகும் எல்லைவரையில் இந்த வீச்சை அறியமுடியும். (இராவ்1999, சீனுவாசன் 1999) புவியின் அயனமண்டலத்திலும் (இராவ்1999) ஐதரசன் எதிர்மின் அயனி தோன்றுகிறது. துகள் முடுக்கிகளாலும் இவற்றை உற்பத்தி செய்யமுடியும்.  
அன்சு பெத்தி முதன்முதலில் ஐதரசன் எதிர்மின் அயனியின் இருப்பை 1929 ஆம் ஆண்டு கோட்பாடுகளின் படி நிருபித்தார்.(பெத்தி1929). H− தனித்தநிலையில் ஒரு நிலைப்புத் தன்மையற்ற அயனியாகும். ஏனெனில் இதில் கட்டுண்ட கிளர்வுநிலை ஏதுமில்லை என்று இறுதியாக 1977 ஆம் ஆண்டு இல் என்பவர் நிருபித்தார். இவருடைய முடிவுகள் துகள் முடுக்கிகள் மூலமாக பரிசோதனைக்கு உட்படுத்தப்பட்டு ஆய்வு செய்யப்பட்டன (பிரையாண்டு 1977)).
வேதியியலில் ஐதரைடு எதிர்மின் அயனி என்பது ஐதரசன் அயனியானது முறையாக ஆக்சிசனேற்ற நிலை −1 .என இருப்பதைக் குறிக்கிறது.  
பொதுவாக ஐதரசன் பிற தனிமங்களுடன் சேர்ந்து உருவாகும் சேர்மங்கள் ஐதரைடுகள் எனப்படுகின்றன. இச்சேர்மங்களின் ஆக்சிசனேற்ற நிலை -1 ஆகவே இருக்கின்றது. இதுபோன்ற பெரும்பாலான சேர்மங்களில் ஐதரசனும் அதற்கு வெகு அருகில் உள்ள தனிமமும் சேர்கின்ற பிணைப்புகள் சகபிணைப்புகளாகக் கருதப்படுகின்றன. போரோ ஐதரைடு எதிர்மின் அயனியை (BH−) உதாரணமாகக் கூறலாம்.
# ஐதரசன் எதிர்மின் அயனி

## இவற்றையும் காண்க

- நீரிய மின்மி
# சாந்தரக்சிதர்

**சாந்தரக்சிதர்** , , (725–788) யோகசார-மத்தியமிகம் என்ற தத்துவப்பள்ளியை நிறுவிய அறிஞர் ஆவார். இந்தியாவின் இமாச்சலப் பிரதேசத்தின் மண்டி மாவட்டத்தின் *ரேவல்சர்* எனும் சிற்றூரில் பிறந்த சாந்தரக்சிதர் நாலந்தா பல்கலைகழகத்தில் பௌத்த சாத்திரங்களை படித்தவர். இவர் கி.பி. எட்டாம் நூற்றாண்டின் புகழ் பெற்ற பௌத்த சமயத் தத்துவ அறிஞர் ஆவார்.  
சாந்தரக்சிதர், நாகார்ஜுனர் நிறுவிய மகாயனப் பிரிவான மத்தியமிகம் பௌத்த தத்துவத்துவத்தையும், அசங்கர் நிறுவிய யோகசாரத்தின் முக்கியக் கொள்கைகளை, தர்மகீர்த்தியின் தர்க்கவியலுடன் இணைத்து, யோகசார-மத்தியமிகம் என்ற புதிய தத்துவப்பள்ளியை நிறுவிய பௌத்த அறிஞர் ஆவார்.
கி பி எட்டாம் நூற்றாண்டு முதல் கி பி பதினைந்தாம் நூற்றாண்டு வரை, திபெத்திய பௌத்த மடாலயங்கள், சாந்தரக்சிதரின் யோகசார-மத்தியமிகம் தத்துவத்தை பயின்றனர்.  
767ல் திபெத்தியப் பேரரசரின் வேண்டுகோளுக்கு இணங்க, சாந்தரக்சிதர் திபெத் செல்வதற்கு முன், ஆறு ஆண்டுகள் நேபாளத்தில் தங்கி திபெத்திய மொழியை கற்றார்.  
பின்னர் திபெத்தில் சாந்தரக்சிதர் நீண்ட காலம் தங்கிய போது, திபெத்தில் முதல் பௌத்த மடாலயத்தை நிறுவினார். சமசுகிருதம் மற்றும் பாளி மொழியிலிருந்த பௌத்த சாத்திரங்களை திபெத்திய மொழியில் மொழிபெயர்த்தார்.
சாந்தரக்சிதர் நோயுற்று இருந்த போது, இந்தியாவில் உள்ள பத்மசம்பவரை திபெத்திற்கு வரவழைத்துக் கொள்ளுமாறு, திபெத்திய மன்னருக்கு சாந்தரக்சிதர் அறிவுரை கூறினார்.
# சாந்தரக்சிதர்

## படைப்புகள்

- சாந்தரக்சிதர் நாகார்ஜுனரின் மத்தியமிகம், அசங்கரின் யோகசாரம் மற்றும் தர்மகீர்த்தியின் தருக்க பிரமாணங்களை இணைத்து **மத்தியமகாலங்காரம்** எனும் பௌத்த தத்துவ நூலைப் படைத்துள்ளார்.
- இவரது மற்றொரு புகழ் பெற்ற படைப்பான **தத்துவ சம்கிரகம்** (உண்மையின் சுருக்கம்) எனும் நூல் திபெத்திய மொழி மற்றும் சீன மொழியில் மொழி பெயர்க்கப்பட்டுள்ளது. இந்நூலின் சமசுகிருத பதிப்பு 1873ல் ஜெய்சல்மேரில் உள்ள சமணக் கோயிலிருந்து, *ஜோன் கிரேக் புல்லர்* எனும் ஜெர்மானிய தத்துவ அறிஞரால் கண்டெடுக்கப்பட்டது இச்சமசுகிருத பதிப்பு நூல், சந்திரரக்சிதரின் மாணவர் கமலசீலரின் விளக்க உரையுடன் அமைந்துள்ளது.
# சாந்தரக்சிதர்

## இதனையும் காண்க

- பத்மசம்பவர்